U-I-332/06
Natisni
Opravilna št.:
U-I-332/06
Datum odločitve:
11. 1. 2007
ECLI:
ECLI:SI:USRS:2007:U.I.332.06
Akt:
Zakon o dohodnini (Uradni list RS, št. 59/06 – ur. p. b.) (ZDoh-1), 2. tč. 1. odst. 108. čl. in 4. odst. 109. čl. 
Zakon o spremembah in dopolnitvah Zakona o dohodnini (Uradni list RS, št. 115/05) (ZDoh-2), 1. odst. 61. čl
Izrek:
Postopek za preizkus pobude za začetek postopka za oceno ustavnosti 2. točke prvega odstavka 108. člena in četrtega odstavka 109. člena Zakona o dohodnini (Uradni list RS, št. 59/06 – ur. p. b.) ter prvega odstavka 61. člena Zakona o spremembah in dopolnitvah Zakona o dohodnini (Uradni list RS, št. 115/05) se ustavi.
Evidenčni stavek:
Postopek za preizkus pobude za začetek postopka za oceno ustavnosti in zakonitosti predpisa se ustavi, če pobudnik v roku, ki ga določi Ustavno sodišče, ne da podatkov, potrebnih za nadaljevanje postopka.
Geslo:
1.4.51.5.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Pred začetkom postopka.
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Irena Sešelj, Šmartno pri Slovenj Gradcu
Datum vloge:
17. 7. 2006
Vrsta odločitve:
sklep
Vrsta rešitve:
ustavitev
Dokument:
US27027
Dokument v PDF obliki:
U-I-332-06.pdf
96 KB
Prenesite datoteko
U-I-332/06-7
11. 1. 2007
SKLEP
Ustavno sodišče je v postopku za preizkus pobude Irene Sešelj iz Šmartnega pri Slovenj Gradcu na seji 11. januarja 2007
sklenilo:
Postopek za preizkus pobude za začetek postopka za oceno ustavnosti 2. točke prvega odstavka 108. člena in četrtega odstavka 109. člena Zakona o dohodnini (Uradni list RS, št. 59/06 – ur. p. b.) ter prvega odstavka 61. člena Zakona o spremembah in dopolnitvah Zakona o dohodnini (Uradni list RS, št. 115/05) se ustavi.
Obrazložitev
1. Pobudnica meni, da so v izreku navedene zakonske določbe v neskladju s členi 2, 14, 53, 54 in 155 Ustave.
2. Z uveljavitvijo Zakona o dohodnini (Uradni list RS, št. 117/06 – ZDoh-2) so izpodbijane določbe prenehale veljati.
3. Ker je zakonska ureditev, ki jo pobudnica izpodbija, prenehala veljati, jo je Ustavno sodišče v skladu s 47. členom Zakona o Ustavnem sodišču (Uradni list RS, št. 15/94 – v nadaljevanju ZUstS) pozvalo, naj se izjavi, ali vztraja pri vloženi pobudi, oziroma naj pojasni, kako bi se v primeru ugotovitve, da izpodbijane zakonske določbe niso bile v skladu z Ustavo, izboljšal njen pravni položaj. Hkrati je bila tudi opozorjena, da Ustavno sodišče lahko postopek ustavi, če v danem roku ne bo dala zahtevanih pojasnil.
4. Ker pobudnica ni odgovorila, je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj